স্টাফ রিপোর্টার : ব্যাংকের দীর্ঘ লাইন ও রিফান্ড ওয়ারেন্টের ভোগান্তি কমানোসহ ব্যয় কমিয়ে আনার লক্ষ্যে বিনিয়োগকারীদের সংশ্লিষ্ট সিকিউরিটিজ হাউজ ও মার্চেন্ট ব্যাংকের মাধ্যমে প্রাথমিক গণ প্রস্তাবের (আইপিও) আবেদন করার সুবিধা দেয়া হয়েছে। কিন্তু এ সুবিধা অনেক বিনিয়োগকারী ভোগ করতে পারছেন না বলে অভিযোগ উঠেছে। আইপিও আবেদনের জন্য ফরম জমা দিলেও কিছু সিকিউরিটিজ হাউজ সংশ্লিষ্ট বিনিয়োগকারীদের নামে কোম্পানির আইপিওতে আবেদন জমা দিচ্ছে না বলে জানা গেছে। তাই পূর্বের ব্যাংক পদ্ধতি ও সিকিউরিটিজ হাউজ উভয়টাতেই প্রাথমিক গণ প্রস্তাবের (আইপিও) আবেদন করার সুযোগ চেয়েছেন বিনিয়োগকারীরা।